
REPUBLIKA HRVATSKA

VUKOVARSKO-SRIJEMSKA ŽUPANIJA
OPĆINA STARI JANKOVCI

OPĆINSKI NAČELNIK
KLASA: 026-04/19-92/01

URBROJ: 2188/10-02-19-12
Stari Jankovci,  24. prosinca 2019.g.

Na temelju članka 9. i 10. Zakona o lokalnim službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08., 61/11, 4/18. i 112/19.), te Statuta Općine Stari Jankovci („Službeni vjesnik“ Vukovarsko-srijemske županije 05/13,2/18), Općinski načelnik na prijedlog Pročelnice JUO Općine Stari Jankovci donosi
 PLAN PRIJMA U SLUŽBU U JEDINSTVENI UPRAVNI ODJEL 
OPĆINE STARI JANKOVCI ZA 2020. GODINU
Članak 1.


Ovim Planom prijma u Jedinstveni upravni odjel Općine Stari Jankovci utvrđuje se plan prijma službenika i namještenika  u službu tijekom 2020. godine.

Članak 2.


Plan prijma u Jedinstveni upravni odjel Općine Stari Jankovci sadrži:

· stvarno stanje popunjenosti radnih mjesta u Jedinstvenom upravnom odjelu Općine Stari Jankovci
· potreban broj službenika i namještenika u službi na neodređeno i određeno vrijeme, te radnika na stručnom usavršavanju 
· plan prijma u  službu pripadnika nacionalnih manjina

Članak 3.


U Jedinstvenom upravnom odjelu Općine Stari Jankovci na dan 01. 01. 2020. godine zaposlena će biti 8 službenika/ce, od toga 4 na neodređeno vrijeme u punom radnom vremenu i 4 na određeno vrijeme te 1 namještenica.
Članak 4.

Ovim Planom utvrđuje se da broj potrebnih službenika i namještenika za 2020. godinu zadovoljava trenutni broj zaposlenih službenika u Jedinstvenom upravnom odjelu, ali dva službenika – za radna mjesta prometni i/ili poljoprivredni redar te računovodstveni referent trebaju biti zaposleni na neodređeno vrijeme, te se zbog povećanja obima Socijalnog plana za 2020. godinu (24 različitih vrsta pomoći) predlaže upošljavanje 1 službenika/ce za višeg stručnog suradnika poslove socijalne skrbi i dr.

Na različitim privremenim i povremenim poslovima angažirati studente, kao i vanjske stručne suradnike, a za provedbu projekata financiranih iz fondova EU sukladno odobrenom projektu na određeno vrijeme voditelji asistente.  
Članak 5.


Ovim Planom utvrđuje se i nedostatak pripadnika srpske nacionalne manjine za cjelokupnu popunjenost radnih mjesta u Jedinstvenom upravnom odjelu Općine Stari Jankovci prema Ustavnom zakonu o pravima nacionalnih manjina.
Članak 6.


Na temelju ovog Plana slobodna radna popunjavati će se temeljem odredbi Zakona o lokalnim službenicima i namještenicima u lokalnoj i područnoj (regionalnoj) samoupravi.

Ovaj Plan stupa na snagu osmi dan od dana objave, a objaviti će se u „Službenom vjesniku“ Vukovarsko – srijemske županije.
Općinski načelnik
Dragan Sudarević, ing.el.
